**TERITORIJŲ PLANAVIMO PROCESO INICIJAVIMO SUTARTIS**

2016 m. ............................................ d. Nr. \_\_\_\_\_\_\_\_\_\_\_\_\_\_

Kaunas

Kauno miesto savivaldybės administracijos (kodas 188764867, adresas Laisvės al. 96, Kaunas) direktoriaus pavaduotojas Vilius Šiliauskas, įgaliotas Kauno miesto savivaldybės administracijos direktoriaus 2016 m. sausio 22 d. įsakymu Nr. A-135 (toliau – planavimo organizatorius), ir UAB „Nemuno baldai“ (kodas 158917734, adresas J. Basanavičiaus g. 37A, LT-56134 Kaišiadorys) (toliau – planavimo iniciatorius) susitarė ir sudarė šią sutartį.

**1. SUTARTIES DALYKAS**

1.1. Šalys susitaria dėl planuojamo žemės sklypo (kadastro Nr. 1901/0089:155) Taikos pr. 125B, Kaune, teritorijų planavimo proceso inicijavimo, tai yra dėl Kauno miesto savivaldybės administracijos direktoriaus 2006 m. liepos 31 d. įsakymu Nr. A-2941 „Dėl žemės sklypų Taikos pr. 125B ir Taikos pr. 125C detaliojo plano patvirtinimo“ patvirtinto detaliojo plano (toliau – teritorijų planavimo dokumentas) koregavimo ir finansavimo.

**2. Planavimo TikslaI**

2.1. Koreguoti teritorijų planavimo dokumentą teritorijų planavimo proceso inicijavimo pagrindu: prie žemės sklypo (kadastro Nr. 1901/0089:155) Taikos pr. 125B prijungti žemės sklypą (kadastro Nr. 1901/0089:161) Taikos pr. 125F, pakeisti šio žemės sklypo naudojimo būdą iš gyvenamosios teritorijos į komercinės paskirties objektų teritorijos, nustatyti ir papildyti teritorijos naudojimo privalomuosius reikalavimus ir naudojimo reglamentus.

**3. Planavimo INICIAtoriaus teisės ir pareigos**

3.1. Sutarties 4.5 punkte nurodytu pagrindu rengti, keisti ar koreguoti teritorijų planavimo dokumentą pagal Lietuvos Respublikos įstatymuose ir kituose teisės aktuose nustatytus reikalavimus.

3.2. Pasirinkti teritorijų planavimo dokumento rengėją, jeigu šioje sutartyje nurodyta, kad planavimo iniciatorius finansuoja teritorijų planavimo dokumento rengimą.

3.3. Finansuoti teritorijų planavimo dokumento rengimą, keitimą ar koregavimą tik tuo atveju, kai dėl tokio finansavimo susitariama sutartyje.

3.4. Sutarties 4.5 punkte nurodytu pagrindu kreiptis į aplinkos ministro įsakymu patvirtintose Kompleksinio teritorijų planavimo dokumentų rengimo taisyklėse ir atitinkamose specialiojo teritorijų planavimo dokumentų rengimo taisyklėse nurodytas institucijas, kad jos pateiktų teritorijų planavimo dokumentui rengti reikalingas teritorijų planavimo sąlygas, kaip numatyta Lietuvos Respublikos teritorijų planavimo įstatyme.

3.5. Sutarties 4.5 punkte nurodytu pagrindu teikti teritorijų planavimo dokumento projektą viešinti, derinti, tikrinti ir tvirtinti Lietuvos Respublikos teritorijų planavimo įstatymo ir jo įgyvendinamųjų teisės aktų nustatyta tvarka.

3.6. Pagal sutartį finansuoti teritorijų planavimo dokumento koregavimą.

3.7. Pasirinkti teritorijų planavimo dokumento rengėją, kai planavimo iniciatorius finansuoja teritorijų planavimo dokumento rengimą, keitimą ar koregavimą (pagal atskirą susitarimą).

**4. PLANAVIMO ORGANIZATORIAUS teisės ir pareigos**

4.1. Bendradarbiauti su planavimo iniciatoriumi, operatyviai teikti informaciją ir (ar) duomenis, kurių reikia teritorijų planavimo dokumentui rengti, derinti ir tikrinti.

4.2. Bendradarbiauti su planavimo iniciatoriumi viešinant teritorijų planavimo procesą Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje, savivaldybės interneto svetainėje, seniūnijos, kuriai rengiamas teritorijų planavimo dokumentas, skelbimų lentoje, nagrinėjant ir aptariant pasiūlymus dėl teritorijų planavimo dokumento, dalyvaujant jo viešame svarstyme.

4.3. Teritorijų planavimo dokumento derinimo procedūras vykdyti laikantis Lietuvos Respublikos teritorijų planavimo įstatyme ir kituose teisės aktuose nustatytų terminų.

4.4. Teritorijų planavimo dokumentą patvirtinti laikantis Lietuvos Respublikos teritorijų planavimo įstatyme ir kituose teisės aktuose nustatytų terminų.

4.5. Sudarydamas šią sutartį, planavimo organizatorius suteikia planavimo iniciatoriui įgaliojimą teritorijų planavimo dokumento rengimo metu planavimo organizatoriaus vardu kreiptis į aplinkos ministro įsakymu patvirtintose Kompleksinio teritorijų planavimo dokumentų rengimo taisyklėse ir atitinkamose specialiojo teritorijų planavimo dokumentų rengimo taisyklėse nurodytas institucijas, kad jos pateiktų teritorijų planavimo sąlygas, teikti teritorijų planavimo dokumento projektą viešinti, derinti, tikrinti ir tvirtinti Lietuvos Respublikos teritorijų planavimo įstatymo ir kitų teisės aktų nustatyta tvarka, atlikti kitus būtinus veiksmus, pasirašyti prašymus ir dokumentus, kurių reikia teritorijų planavimo dokumentui rengti, derinti, tikrinti ir patvirtinti teisės aktų nustatyta tvarka.

4.6. Privaloma teikti registruoti duomenis apie patvirtintą teritorijų planavimo dokumentą ir teisės aktą, kuriuo patvirtintas teritorijų planavimo dokumentas, kartu su patvirtinto teritorijų planavimo dokumento sprendiniais Lietuvos Respublikos teritorijų planavimo dokumentų registro nuostatuose nustatyta tvarka ne vėliau kaip per 5 darbo dienas nuo teritorijų planavimo dokumento patvirtinimo.

**5. Šalių Atsakomybė**

5.1. Šalis, pažeidusi sutarties sąlygas, atsako Lietuvos Respublikos įstatymų nustatyta tvarka.

**6. SUTARTIES GALIOJIMO TERMINAS IR NUTRAUKIMO SĄLYGOS**

6.1. Sutartis įsigalioja nuo jos pasirašymo dienos ir galioja iki teritorijų planavimo dokumento tvirtinimo dienos, tačiau ne ilgiau kaip 7 metus.

6.2. Šalių teisės ir pareigos baigiasi pasibaigus sutarties galiojimo terminui (jeigu kitaip nenumatyta sutartyje).

6.3. Sutartis šalių rašytiniu susitarimu gali būti keičiama, gali būti vieniems metams pratęsiamas sutartyje nurodytas jos galiojimo terminas ar sutartis nutraukiama.

6.4. Kuriai nors iš šalių pažeidus sutartį ir nepašalinus pažeidimo per papildomą 30 darbo dienų terminą, kita šalis turi teisę nutraukti sutartį vienašališkai ir reikalauti iš pažeidusios sutartį šalies atlyginti nuostolius.

**7. Kitos sąlygos**

7.1. Sutartis sudaryta dviem egzemplioriais lietuvių kalba, po vieną kiekvienai šaliai.

7.2. Sutartis skelbiama viešai planavimo organizatoriaus interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

7.3. Ginčai, kilę dėl sutarties vykdymo, sprendžiami šalių derybomis. Jeigu šalys nesusitaria, ginčai sprendžiami Lietuvos Respublikos teisme Lietuvos Respublikos įstatymų nustatyta tvarka.

|  |  |
| --- | --- |
| **Planavimo organizatorius**Kauno miesto savivaldybės administracijos direktoriaus pavaduotojas, įgaliotas Administracijos direktoriaus  A. V...................................  (parašas)Vilius Šiliauskas | **Planavimo iniciatorius**UAB ,,Nemuno baldai“............................................... A. V. (pareigos)............................................... (parašas)................................................ (vardas, pavardė)  |